Dôvodová správa

Osobitná časť

K čl. I

K bodu 1
Na účely zákona sa vymedzuje pojem „osoba so zmyslovým postihnutím“, ktorá má právo na sprístupnenie informácie v jej dostupnej (vnímateľnej) forme.

K bodu 2
Spôsob sprístupňovania informácie sa dopĺňa o ďalšiu formu sprístupňovania informácie dostupnú pre osobu so zmyslovým postihnutím .

K bodu 3
Definuje sa dostupná forma pre osobu so zmyslovým postihnutím zraku. Ustanovuje sa oprávnenie tejto osoby podať žiadosť touto formou.
Osoba so zmyslovým postihnutím sluchu uvedie, akou formou podľa § 16 ods. 1 požaduje poskytnutie informácie.
Ponecháva sa možnosť i v týchto prípadoch  dohodnúť iný vhodný spôsob sprístupnenia informácie.

K bodu 4
Ustanovuje sa povinnosť povinnej osoby poskytnúť osobe so zmyslovým postihnutím  zraku, ktorá žiadosťou napísanou formou podľa § 14 ods. 2 (braillovým písmom) požaduje informáciu dostupnou formou, sprístupniť informáciu v požadovanej forme v primeranom rozsahu. Nad rámec primeraného rozsahu  poskytne povinná osoba informáciu iným vhodným spôsobom.

K bodu 5
Upravuje sa lehota  na vybavenie žiadosti, ak o sprístupnenie informácie žiada osoba so zmyslovým postihnutím zraku v dostupnej forme.

K bodu 6
Rozširujú sa taxatívne vymedzené dôvody na predlženie lehoty na vybavenie žiadosti o dôvod, keď sa poskytuje informácia osobe so zmyslovým postihnutím v  dostupnej forme.

K bodu 7
Ustanovuje sa, že náklady spojené s poskytnutím informácie osobe so zmyslovým postihnutím v primeranom rozsahu  v  dostupnej forme znáša povinná osoba. Náklady podľa § 21 znáša žiadateľ, tak ako ostatní žiadatelia o informáciu.

K čl. II
Navrhuje sa dátum nadobudnutia účinnosti zákona.